laion/Wikipedia-Exotic huggingface dataset:
মাতৃত্ব (চলচ্চিত্র)

মাতৃত্ব এটি ২০০৪ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন জাহিদ হোসেন। একজন নারীর জীবনের সার্থকতা মাতৃত্ব, মাতৃত্ব-এর নাম ভূমিকায় অভিনয় করেছেন মৌসুমী। তার বিপরীতে ছিলেন হুমায়ুন ফরীদি এবং এ চলচ্চিত্রে অভিনয় করে হুমায়ুন ফরীদি সেরা অভিনেতা শাখায় জাতীয় চলচ্চিত্র পুরস্কার লাভ করেন। স্বামী চোর, দরিদ্রতায় অন্যের বাড়িতে কাজ করে সংসার চালান নারীটি। এই অভাবের সঙ্গে যুক্ত হয়েছে সন্তান না হওয়ার দুঃখ। অবশেষে অনেক চেষ্টার পর তার গর্ভে সন্তান আসে। অনাগত সন্তানকে ঘিরে তার মধ্যে বাসা বাঁধে নানা স্বপ্ন। একদিন সন্তানের জন্য জমানো অর্থে চোখ পড়ে স্বামীর। কিন্তু দিতে অস্বীকৃতি জানালে স্বামী পেটে লাথি মারে। এতে নষ্ট হয়ে যায় গভের্র সন্তান। হুমায়ুন ফরীদি - মৌসুমী - নাসিমা খান - প্রবীর মিত্র - অমল বোস - সিরাজ হায়দার - নরেশ ভূইয়া - সহিদুল আলম সাচ্চু - জামিলুর রহমান শাখা - জিল্লুর রহমান - শাহ আলম কিরণ - মাতৃত্ব চলচ্চিত্রের সঙ্গীত পরিচালনা করেছেন আলাউদ্দিন আলী। জাতীয় চলচ্চিত্র পুরস্কার সেরা অভিনেতা - হুমায়ুন ফরীদি "মাতৃত্ব মৌসুমী"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১২।  মাসুদুর রহমান (১০ মে ২০১৫)। "বাংলা চলচ্চিত্রে মা"। সংবাদ সারাক্ষন। সংগ্রহের তারিখ ১৯ ফেব্রুয়ারি ২০১৬। [স্থায়ীভাবে অকার্যকর সংযোগ]
লারিসা লাতিনিনা

লারিসা সিমাইওনোভনা লাতিনিনা (ইউক্রেনীয়: Лариса Семенівна Дирій, রুশ: Лари́са Семёновна Ди́рий; জন্ম: ২৭ ডিসেম্বর, ১৯৩৪) সাবেক সোভিয়েত জিমন্যাস্ট ছিলেন। জিমন্যাস্টিক বিষয়ে তিনি একচ্ছত্র প্রভাব বিস্তার করে ক্রীড়া জগতে স্মরণীয় হয়ে রয়েছেন। ১৯৫৬, ১৯৬০ এবং ১৯৬৪ সালের গ্রীষ্মকালীন অলিম্পিক্‌সে তিনি ব্যক্তিগতভাবে ১৪টি অলিম্পিক পদক লাভ করেন যা ঐ সময়কার জন্যে একটি রেকর্ড ছিল। ব্যক্তিগত ও দলীয়ভাবে তিনি স্বর্ণ, রৌপ্য এবং ব্রোঞ্জ মিলে সর্বমোট ১৮টি পদক লাভ করেছিলেন। অলিম্পিকের ইতিহাসে সর্বোচ্চসংখ্যক পদক হিসেবে এ সংখ্যাটি ৪৮ বছর টিকে ছিল। কিন্তু, ৩১ জুলাই, ২০১২ তারিখে আমেরিকান সাঁতারু মাইকেল ফেলপস উক্ত পদকসংখ্যাকে অতিক্রম করে নতুন রেকর্ড স্থাপন করেন। ১৯৮৯ সালে আন্তর্জাতিক অলিম্পিক কমিটি কর্তৃক অলিম্পিক অর্ডার (রৌপ্য) লাভ করেন। এছাড়াও, ১৯৯৮ সালে ইন্টারন্যাশনাল জিমন্যাস্টিকস্‌ হল অব ফেমে তার নাম অন্তর্ভুক্ত হয়। লাতিনিনা শৈশবে ব্যালে নৃত্যে প্রশিক্ষণ গ্রহণ করলেও কিন্তু পরবর্তীতে জিমন্যাস্টিকসে মনোনিবেশ ঘটান। তার কোরিওগ্রাফার তাকে ইউক্রেনের খেরসন থেকে বাইরে নিয়ে যেতে সহায়তা করেন। ১৯৫৩ সালে হাইস্কুল থেকে পাশ করে কিয়েভে অবস্থিত লেনিন পলিটেকনিক ইনস্টিটিউটে ভর্তি হন। পাশাপাশি বুরেভেস্তনিক ভলান্ট্যারি স্পোর্টস সোসাইটিতে প্রশিক্ষণ কার্য গ্রহণ করতে থাকেন। ১৯ বছর বয়সে ১৯৫৪ সালে রোমে অনুষ্ঠিত বিশ্ব চ্যাম্পিয়নশীপে নিজেকে অভিষেক ঘটান এবং দলীয় প্রতিযোগিতায় স্বর্ণপদক লাভ করেন। ১৯৫৬ সালে অনুষ্ঠিত গ্রীষ্মকালীন অলিম্পিক্‌সে লাতিনিনা হাঙ্গেরীর আগ্নেস কেলেতি'র সাথে প্রতিযোগিতায় অবতীর্ণ হন। ঐ অলিম্পিকে তিনি সবচেয়ে সফলতম জিমন্যাস্টরূপে পরিচিতি পান। কেলেতিকে তিনি অল-এরাউন্ড ইভেন্টে পরাভূত করেন এবং সোভিয়েত দলও দলগত বিষয়ে জয়ী হয়। ফ্লোর ইভেন্টে কেলেতি'র সাথে যুগ্মভাবে ও ভল্টে স্বর্ণপদক জয়লাভ করেন। আনইভেন বারে রৌপ্যপদক এবং দলগত এপারেটাস বিষয়ে ব্রোঞ্জপদক পান। ১৯৫৮ সালের বিশ্ব চ্যাম্পিয়নশীপে ছয়টি বিষয়ের মধ্যে ৫টি বিষয়ে জয়ী হন। এ সময় তিনি ৪ মাসের গর্ভবতী ছিলেন। রোম অলিম্পিকে তিনি শীর্ষস্থানীয় প্রতিযোগী ছিলেন। অল-এরাউন্ড বিষয়ে তিনি সোভিয়েত ইউনিয়ন দলকে নেতৃত্ব দিয়ে প্রথম চারটি স্থান দখলে সহায়তা করেন। এছাড়াও তিনি নয় পয়েন্টের ব্যবধানে দলগত বিষয়ে জয়লাভ করান। ফ্লোরে শিরোপা ধরে রাখেন। ব্যালেন্স বীম ও আনইভেন বারে রৌপ্য পদক এবং ভল্ট প্রতিযোগিতায় ব্রোঞ্জ লাভ করেন। ১৯৬৬ সালের বিশ্ব চ্যাম্পিয়নশীপে অংশগ্রহণের পর খেলোয়াড়ী জীবন থেকে অবসর নেন লারিস লাতিনিনা। এরপর তিনি সোভিয়েত জাতীয় জিমন্যাস্টিকস্‌ দলের জন্যে কোচ হিসেবে ১৯৭৭ সাল পর্যন্ত দায়িত্ব পালন করেন। তার পরিচালনায় সোভিয়েত নারী জিমন্যাস্টগণ দলগতভাবে ১৯৬৮, ১৯৭২ এবং ১৯৭৬ সালের অলিম্পিকে স্বর্ণ জয় করে। ১৯৮০ সালে মস্কোতে অনুষ্ঠিত অলিম্পিক্‌সের জিমন্যাস্টিক্‌স প্রতিযোগিতা আয়োজনের দায়িত্ব পালন করেন। ২০০০ সালে তিনি সোভিয়েত স্পোর্টস ওয়ার্স শিরোনামীয় আমেরিকান পিবিএস টেলিভিশনের তথ্যচিত্রের দ্য রেড ফাইলসে অংশ নেন। সেখানে তিনি জিমন্যাস্ট ও সোভিয়েত কোচ হিসেবে তার অভিজ্ঞতা, দর্শন তুলে ধরেন। বর্তমানে তিনি একজন রুশ নাগরিক। মস্কো অঞ্চলের সিমেনোভস্কোয়ে এলাকায় তিনি বসবাস করছেন। "Legendary Olympians"। CNN। আগস্ট ১৯, ২০০৮।  "Larissa Latynina - The International Gymnastics Hall of Fame"। International Gymnastics Hall of Fame। সংগ্রহের তারিখ আগস্ট ১, ২০১২।  Nick Zaccardi; Gennady Fyodorov (জুলাই ১০, ২০১২)। "With her all-time record set to fall, little-known Latynina looks back"। Sports Illustrated। জুলাই ১২, ২০১২ তারিখে মূল থেকে আর্কাইভ করা। সংগ্রহের তারিখ জুলাই ১০, ২০১২।
ইভান শিশকিন

ইভান ইভানোভিচ শিশকিন (রুশ: Ива́н Ива́нович Ши́шкин; ২৫ জানুয়ারি, ১৮৩২- ২০ মার্চ, ১৮৯৮) রাশিয়ার একজন বিখ্যাত নিসর্গ চিত্রকর। তিনি রাশিয়ান চিত্রকলায় পেরেদভিঝনিকি আন্দোলনের অন্যতম সদস্য। ইভান শিশকিন বর্তমান তাতারস্তানের ইয়েলাবুগায় ১৮৩২ খ্রিষ্টাব্দের ২৫ জানুয়ারি জন্মগ্রহণ করেন। তিনি মস্কো স্কুল অব পেইন্টিং, স্কাল্পচার অ্যান্ড আর্কিটেকচারে চার বছর অধ্যয়ন করেন। পরবর্তীতে সেন্ট পিটার্সবার্গ ইম্পিরিয়াল অ্যাকাডেমি অব আর্টসে ১৮৫৬ থেকে ১৮৬০, এই চার বছর অধ্যয়ন করেন এবং সেখানে সর্বোচ্চ ডিগ্রিধারী স্নাতক ও স্বর্ণপদকপ্রাপ্ত হন। তিনি ইম্পিরিয়াল স্কলারশিপ লাভ করেন এবং আরও অধ্যয়নের জন্য ইউরোপ গমন করেন। পাঁচ বছর পর শিশকিন সেন্ট পিটার্সবার্গ ইম্পিরিয়াল অ্যাকাডেমির সদস্য হন এবং সেখানে ১৮৭৩ থেকে ১৮৯৮ পর্যন্ত অধ্যাপক হিসেবে কর্মরত থাকেন। একই সময়ে তিনি নৈসর্গিক চিত্রকর্ম শাখার প্রধান হিসেবে দায়িত্ব পালন করেন। টেনেইস গ্যালারি, ইভান শিশকিন ওয়েব্যাক মেশিনে আর্কাইভকৃত ২১ অক্টোবর ২০১৪ তারিখে ইভান শিশকিন, ট্রি গ্রোভ ওয়েব্যাক মেশিনে আর্কাইভকৃত ২১ অক্টোবর ২০১৪ তারিখে চিত্রের বিবরণ। ইভান শিশকিনের সমগ্র চিত্রমালা। উইকিমিডিয়া কমন্সে ইভান শিশকিন সংক্রান্ত মিডিয়া রয়েছে।
রেবেকা সনি

রেবেকা সনি (ইংরেজি: Rebecca Soni) (জন্ম: ১৮ মার্চ, ১৯৮৭) বুক সাঁতার বা ব্রেস্টস্ট্রোকে বিশেষজ্ঞ মার্কিন সাঁতারু। তিনি এ পর্যন্ত অলিম্পিকে পাঁচটি পদক জয়লাভ করেছেন। বর্তমানে তিনি ১০০ মিটার ব্রেস্টস্ট্রোক এবং ২০০ মিটার ব্রেস্টস্ট্রোকে বিশ্বরেকর্ডের অধিকারী। অলিম্পিকের ইতিহাসে প্রথম নারী হিসেবে সাঁতারের ২০০ মিটার ব্রেস্টস্ট্রোকে ২ মিনিট ২০ সেকেন্ডের কম সময় নিয়েছেন তিনি। লন্ডনে অনুষ্ঠিত অলিম্পিক গেমসে তিনি মার্কিন যুক্তরাষ্ট্রের অলিম্পিক দলের সদস্যরূপে সাঁতার প্রতিযোগিতায় অংশগ্রহণ করছেন। রেবেকা সনি নিউ জার্সি'র ফ্রীহোল্ডে ১৯৮৭ সালে জন্মগ্রহণ করেন। তার বাবা পিটার সনি হাঙ্গেরীয় বংশোদ্ভূত। মা কিংগা সনি। সনি দম্পতি ১৯৮০-এর দশকে রুমানিয়ার ক্লুজ-নাপোকা এলাকা থেকে অভিবাসিত হয়ে এসেছেন। পিটার সনি রিয়েল এস্টেট প্রতিষ্ঠানে কাজ করছেন এবং মা একজন নার্স বা সেবিকা। ইংরেজি ভাষার পাশাপাশি হাঙ্গেরীয় ভাষায়ও সমানে দক্ষ সনি। রীতা নামে তার এক বড় বোন রয়েছে। সেও একজন সাঁতারু। প্রকৃতপক্ষে রেবেকা সনি একজন জিমন্যাস্ট ছিলেন। ১০ বছর বয়সেই তিনি সাঁতারে প্রশিক্ষণ নিতে শুরু করেন। ২০০৫ সালে নিউ জার্সির প্লেইনসবোরো টাউনশীপের ওয়েস্ট উইন্ডসর-প্লেইনসবোরো হাই স্কুল নর্থ থেকে পড়াশোনা শেষ করেন।. ২০০৯ সালে ইউনিভার্সিটি অব সাউদার্ন ক্যালিফোর্নিয়া থেকে স্নাতক ডিগ্রী অর্জন করেন। যোগাযোগ বিষয়ে ইউএসসি আনেনবার্গ স্কুল ফর কমিউনিকেশনে ভর্তি হন। ইউএসসিতে থাকাকালীন তিনি ছয়বার এনসিএএ চ্যাম্পিয়ন হন। ২০০৬ সালে ২০০ গজ ব্রেস্টস্ট্রোক এবং ২০০৮ ও ২০০৯ সালে ১০০ গজ ব্রেস্টস্ট্রোকে চ্যাম্পিয়ন হয়ে তিনি তার দক্ষতা প্রদর্শন করেন। রেবেকা সনি বর্তমানে লস এঞ্জেলেসভিত্তিক ট্রোজান সুইম ক্লাবের পক্ষ হয়ে সাঁতারে অংশগ্রহণ করেন। বিশ্বরেকর্ডের অধিকারী জেসিকা হার্ডির প্রশিক্ষক ডেভ সেলো তার কোচ হিসেবে রয়েছেন। সনি বড় ধরনের আন্তর্জাতিক প্রতিযোগিতায় এ পর্যন্ত মোট ২১টি পদক জয় করেছেন। তন্মধ্যে তিনি ১৩ সোনা, ৭ রূপা এবং ১ ব্রোঞ্জ পদক লাভ করেছেন অলিম্পিক, ফিনা বিশ্ব সাঁতার প্রতিযোগিতা, বিশ্ব বিশ্ববিদ্যালয় ক্রীড়া এবং প্যান প্যাসিফিক চ্যাম্পিয়নশীপে। ২০০৮ সালের গ্রীষ্মকালীন অলিম্পিক্‌সের মাধ্যমে আন্তর্জাতিক অঙ্গনে তিনি তার আগমন বার্তা তুলে ধরেন। এতে তিনি ২ রূপা এবং এক সোনা জয় করেছিলেন। "2008 Beijing Summer Olympics profile of Rebecca Soni"। NBC Olympics। ২০১১-০১-২১ তারিখে মূল থেকে আর্কাইভ করা। সংগ্রহের তারিখ ২০১১-০১-২০।  "USA Swimming athlete: Rebecca Soni"। United States Olympic Committee। সংগ্রহের তারিখ ২০১১-০১-০৯।  "Az USA-nak nyert aranyat az 1. magyar bajnok (in Hungarian)"। Sport Géza। ২০০৮-০৮-১৫। সংগ্রহের তারিখ ২০১০-০৭-২৭।  "Smiling Soni On Salo And More"। SwimNews.com। ২০১০-০৩-০৬। ২০১০-০৩-০৯ তারিখে মূল থেকে আর্কাইভ করা। সংগ্রহের তারিখ ২০১০-১০-০৪।  "Get to know your college Olympian"। Sports Illustrated। ২০০৮-০৮-১৫। ২০১২-১১-০৩ তারিখে মূল থেকে আর্কাইভ করা। সংগ্রহের তারিখ ২০১০-১০-০৩।  "USC Signs 7 Prep Stars"। CSTV। ২০০৪-১১-১৫। ২০১২-০৩-২০ তারিখে মূল থেকে আর্কাইভ করা। সংগ্রহের তারিখ ২০১০-০৭-২৭।  "USC's Rebecca Soni Defends 100 Breast Title"। Swimming World Magazine। ২০০৯-০৩-২০। ২০১০-১০-০৪ তারিখে মূল থেকে আর্কাইভ করা। সংগ্রহের তারিখ ২০১০-১০-০৩।  "USC's Rebecca Soni Joins Mount Rushmore of NCAA Swimming With Fourth Straight Win of 200 Breast"। Swimming World Magazine। ২০০৯-০৩-২১। ২০১০-১০-০৪ তারিখে মূল থেকে আর্কাইভ করা। সংগ্রহের তারিখ ২০১০-১০-০৩।
রেইন ইন অ্যান ওক ফরেস্ট

রেইন ইন অ্যান ওক ফরেস্ট (রুশ: Дождь в дубовом лесу) রাশিয়ান নিসর্গ চিত্রকর ইভান শিশকিন অঙ্কিত একটি বিখ্যাত চিত্রকর্ম। ১৮৯১ খ্রীস্টাব্দে ছবিটি আঁকা শেষ হয়। বর্তমানে চিত্রকর্মটি মস্কোর ত্রেতিয়াকভ গ্যালারিতে সংরক্ষিত রয়েছে। Rain in an oak forest ওয়েব্যাক মেশিনে আর্কাইভকৃত ২১ অক্টোবর ২০১১ তারিখে, The Athenaeum. প্রবেশদ্বার:  চিত্রকর্ম
টাকা (চলচ্চিত্র)

টাকা ২০০৫ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন শহীদুল ইসলাম খোকন। চলচ্চিত্রের উল্লেখযোগ্য চরিত্রগুলোতে অভিনয় করেছেন রিয়াজ, পূর্ণিমা, সোহেল রানা, আলমগীর, সুচরিতা, রাশেদা চৌধুরী, হুমায়ুন ফরীদি, তুষার খান, শহিদুল আলম সাচ্চু এবং শিশু শিল্পী হৃদয় ইসলাম। চলচ্চিত্রটি ২০০৫ সালের ঈদুল ফিতর-এ মুক্তি লাভ করে। হৃদয় ইসলাম এতে একটি শিশু চরিত্রে অভিনয় করে সেরা শিশু শিল্পী শাখায় জাতীয় চলচ্চিত্র পুরস্কার লাভ করেন। রিয়াজ - শান্ত মির্জা পূর্ণিমা - মৌলি চৌধুরী সোহেল রানা - রায়হান চৌধুরী আলমগীর - শায়খ মির্জা সুচরিতা - মৌলি'র মা রাশেদা চৌধুরী - শান্ত'র মা হুমায়ুন ফরীদি - আরমান চৌধুরী তুষার খান - বোকা শহিদুল আলম সাচ্চু - জিন্দার হৃদয় ইসলাম - শুভ্র আহমেদ শরিফ - বিশেষ অতিথি আন্না - বিশেষ অতিথি টাকা চলচ্চিত্রের সঙ্গীত পরিচালনা করেছেন মিল্টন খন্দকার। জাতীয় চলচ্চিত্র পুরস্কার বিজয়ী সেরা শিশু শিল্পী - হৃদয় ইসলাম সেরা অভিনেতা, অভিনেত্রী রিয়াজ ও মম[স্থায়ীভাবে অকার্যকর সংযোগ] রাশেদ শাওন চার দশকে আমাদের সেরা চলচ্চিত্রগুলো ওয়েব্যাক মেশিনে আর্কাইভকৃত ২৮ ডিসেম্বর ২০১২ তারিখে চলচ্চিত্র প্রবেশদ্বার ইন্টারনেট মুভি ডেটাবেজে টাকা (ইংরেজি) বাংলা মুভি ডেটাবেজে টাকা
গ্রিন ল্যান্টার্ন

গ্রিন ল্যান্টার্ন হল ডিসি ইউনিভার্স এর একদল সুপারহিরোদের নাম, যাদের সকল ক্ষমতা তাদের আংটি এবং আংটির ক্ষমতার মাধ্যমে সঙ্গে কঠিন সম্পর্ক নির্মাণ করা হয়। তারা এ আংটি দিয়ে নানান ধরনের বিস্ময়কর, অতিমানবীয় কর্মকাণ্ড সম্পাদন করতে পারেন। প্রথম গ্রিন ল্যান্টার্ন (অ্যালেন স্কট) লেখক বিল ফিঙ্গার এবং শিল্পী মার্টিন নডেল দ্বারা সমস্ত আমেরিকান কমিকস # 16 নির্মিত (জুলাই 1940) হয়েছিল Wallace, Dan (২০০৮)। "Green Lantern"। Dougall, Alastair। The Marvel Comics Encyclopedia। New York: Dorling Kindersley। পৃষ্ঠা 144–147। আইএসবিএন 0-7566-4119-5। ওসিএলসি 213309017।
ইউএসএইড

ইউ. এস. এইড (United States Agency for International Development or USAID) মার্কিন সরকারের অধীন একটি বেসামরিক বৈদেশিক সাহায্য প্রদানকারী সংস্থা। এটি মার্কিন সেক্রেটারি অফ স্টেট-এর নির্দেশনায় পরিচালিত হয়। কংগ্রেস ১৯৬১ সালের ৪ সেপ্টেম্বর ফরেন অ্যাসিস্টেন্ট অ্যাক্ট চালু করে, যা মার্কিন যুক্তরাষ্ট্রের বৈদেশিক সহায়তা প্রোগ্রাম নামে স্বীকৃতি লাভ করে এবং অর্থনৈতিক সহায়তার লক্ষ্যে ম্যান্ডেট জারি করে। ইউএসএইড রাষ্ট্রপতি জন এফ কেনেডির নির্বাহী আদেশবলে প্রতিষ্ঠিত হয়। কেনেডি কয়েকটি বিদ্যমান বৈদেশিক সহায়তা সংস্থাকে একটি এজেন্সির অধীনে একত্রিত করার লক্ষ্যে এই আদেশ প্রদান করেন। পরবর্তীতে ইউএসএইড মার্কিন যুক্তরাষ্ট্রের প্রথম বিদেশি সহায়তা সংস্থা হয়ে ওঠে যাদের প্রধান লক্ষ্য ছিল দীর্ঘ মেয়াদি আর্থ-সামাজিক উন্নয়ন। ইউএসএইডের বিকেন্দ্রীভূত নেটওয়ার্ক নিম্ন আয়ের দেশসমূহে বিভিন্ন লক্ষ্যে সহযোগিতা প্রদান করে থাকে। দুর্যোগ ত্রাণ দারিদ্র ত্রাণ বৈশ্বিক বিষয়ে প্রযুক্তিগত সহযোগিতা, পরিবেশগতসহ মার্কিন যুক্তরাষ্ট্রের দ্বিপাক্ষিক বিষয়াবলী আর্থ-সামাজিক উন্নয়ন "Agency Financial Report, FY 2016" (পিডিএফ)। USAID। ৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ জানুয়ারি ২০১৮।  Page 3. "Agency Financial Report, FY 2016" (পিডিএফ)। USAID। ৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ জানুয়ারি ২০১৮।  Page 28. "USAID History"। USAID। ২০১২-০৫-১৫ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৮।  "USAID HISTORY"। usaid.gov। USAID। সংগ্রহের তারিখ ১১ জানুয়ারি ২০১৮।  "USAID Primer: What We Do and How We Do It" (পিডিএফ)। ১৯ অক্টোবর ২০১১ তারিখে মূল (PDF) থেকে আর্কাইভ করা। সংগ্রহের তারিখ ১১ জানুয়ারি ২০১৮।  উইকিমিডিয়া কমন্সে ইউএসএইড সংক্রান্ত মিডিয়া রয়েছে। প্রাতিষ্ঠানিক ওয়েবসাইট USAID Development Innovation Ventures Access over 218,000 USAID documents, reports and publications through USAID's Development Experience Clearinghouse (DEC)
উইকিম্যাপিয়া

উইকিম্যাপিয়া (ইংরেজি: WikiMapia) হল একটি মুক্ত বিষয়বস্তু সহযোগী মানচিত্রিকরণ প্রকল্প, যার উদ্দেশ্য হল বিশ্বের সমস্ত ভৌগোলিক বস্তু চিহ্নিত করা এবং তাদের জন্য দরকারি বিবরণ প্রদান করা। একটি উইকি সিস্টেমের সাথে এটি ইন্টারেক্টিভ ওয়েব মানচিত্র সম্মিলন। এই প্রকল্পটি ২৪শে মে, ২০০৬ সালে আলেক্সান্দর কোরিয়াকাইন এবং এভজেনি সাভালিভ প্রতিষ্ঠা করেন। নিবন্ধভুক্ত এবং অনিবন্ধভুক্ত ব্যবহারকারী মিলে নভেম্বর ২০১৪ সালের হিসাবে ২৩,৮৩৩,৫৫৫ টিরও বেশি বস্তু চিহ্নিত করেছে। বর্তমানে ১,৬০০,০০০ জনের উপরে উইকিম্যাপিয়া সমাজে যোগ দিয়েছে। উইকিম্যাপিয়ার মূল কার্যক্রম হচ্ছে, যথাসম্ভব সারা বিশ্বের তথ্য সংগ্রহ করা, বিষয়শ্রেণীসমূহ অনুসারে সাজানো, অনুসন্ধান করা সুযোগ প্রদান এবং বিনামূল্যে ব্যবহার। উইকিম্যাপিয়া ইন্টারনেট স্বেচ্ছাসেবীর সহযোগীরূপে তৈরি করা হয়েছে যারা অধিকাংশে নিজেদের বিষয়বস্তু নির্দেশাবলী করে থাকে। উইকিম্যাপিয়া.ওআরজি: উইকিম্যাপিয়া বিজ্ঞাপন "উইকিম্যাপিয়া.অর্গ সাইট তথ্য"। আলেক্সা ইন্টারনেট। ১০ মে ২০১৯ তারিখে মূল থেকে আর্কাইভ করা। সংগ্রহের তারিখ এপ্রিল ১, ২০১৪।  উইকিম্যাপিয়া.ওআরজি: উইকিম্যাপিয়া.ওআরজি উইকিম্যাপিয়া.অর্গ: "সর্বমোট স্থান" পরিসংখ্যান পৃষ্ঠা। যোগস্থাপন করা হয়েছে ২৩-০১-২০১৪। উইকিমিডিয়া কমন্সে উইকিম্যাপিয়া সংক্রান্ত মিডিয়া রয়েছে। দাপ্তরিক ওয়েবসাইট Wikimapia Wiki Official WikiMapia Blog
এ ওয়াই এম মাহফুজুর রহমান

এ ওয়াই এম মাহফুজুর রহমান (জন্ম: অজানা, মৃত্যু: ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। এ ওয়াই এম মাহফুজুর রহমানের জন্ম কিশোরগঞ্জ জেলার কটিয়াদি উপজেলায়। তার বাবার নাম সাইদুর রহমান এবং মায়ের নাম রেহান আরা খাতুন। তার স্ত্রীর নাম আনোয়ারা বেগম। তাদের এক মেয়ে, তিন ছেলে। এ ওয়াই এম মাহফুজুর রহমান চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন অষ্টম ইস্ট বেঙ্গল রেজিমেন্টে। এর অবস্থান ছিল চট্টগ্রামের ষোলশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধ যুদ্ধকালে চট্টগ্রাম ও খাগড়াছড়ি জেলার বিভিন্ন স্থানে পাকিস্তান সেনাবাহিনীর বিরুদ্ধে যুদ্ধ করেন। ১৯৭১ সালে মুক্তিযুদ্ধ চলাকালে ভৌগোলিক ও সামরিক দিক থেকে হেঁয়াকো ছিল গুরুত্বপূর্ণ। কাছেই ভারত-বাংলাদেশ সীমান্ত। সেখানে ছিল পাকিস্তান সেনাবাহিনীর সুরক্ষিত একটি ঘাঁটি। মোতায়েন ছিল বিপুলসংখ্যক সেনা ও তাদের সহযোগী। খাগড়াছড়ি জেলার মাটিরাঙ্গা উপজেলার অন্তর্গত রামগড়ের পাহাড়ি এলাকায় ২৭ জুলাই এ ওয়াই এম মাহফুজুর রহমানের নেতৃত্বে একদল মুক্তিযোদ্ধা হেঁয়াকোর পাকিস্তান সেনাবাহিনীর ওই ঘাঁটিতে অতর্কিতে আক্রমণ করে। পাকিস্তানি সেনারা কল্পনাও করেনি মুক্তিযোদ্ধারা সেখানে আক্রমণ করবে। কারণ, হেঁয়াকো বেশ দুর্গম ও মিজো-অধ্যুষিত এলাকা। মিজোরা তাদের সহযোগী। মুক্তিযোদ্ধা ছিল মাত্র এক প্লাটুন। অন্যদিকে ওই ঘাঁটিতে পাকিস্তানি সেনা ও সহযোগী (প্রশিক্ষিত মিজো) মিলে ছিল তিন গুণেরও বেশি। প্রায় ১২ মাইল দূর থেকে এসে মুক্তিযোদ্ধরা সেখানে অতর্কিতে আক্রমণ চালান। তারা আক্রমণ করামাত্র পাকিস্তানি সেনারাও তৎপর হয়ে ওঠে। তখন সেখানে ২০ মিনিট তুমুল যুদ্ধ হয়। আক্রমণে চারজন পাকিস্তানি সেনা নিহত ও কয়েকজন আহত হয়। সেখানে ছিল সেনাবাহিনীর কয়েকটি গাড়ি। মুক্তিযোদ্ধাদের ছোড়া মর্টারের গোলার আঘাতে বেশির ভাগ ক্ষতিগ্রস্ত এবং একটি সম্পূর্ণভাবে ধ্বংস হয়ে যায়। সেদিন যুদ্ধে এ ওয়াই এম মাহফুজুর রহমান দলনেতা হিসেবে যথেষ্ট সাহস ও দক্ষতা প্রদর্শন করেন। যুদ্ধ চলাবস্থায় পাকিস্তানি সেনা ও মিজোরা মুক্তিযোদ্ধাদের ছোট দলটিকে ঘিরে ফেলার চেষ্টা করে। তখন তিনি সাহসিকতার সঙ্গে পরিস্থিতি মোকাবিলা করেন। তার তাৎক্ষণিক সিদ্ধান্ত ও বুদ্ধিমত্তায় সহযোদ্ধারা চরম বিপর্যয় থেকে রক্ষা পান। পাকিস্তানি ও মিজোদের মতলব বুঝতে পেরে এবং পরিস্থিতির গুরুত্ব উপলব্ধি করে এ ওয়াই এম মাহফুজুর রহমান সঙ্গে সঙ্গে সহযোদ্ধাদের নিয়ে দ্রুত পেছনে হটে যান। এর ফলে কোনো ক্ষয়ক্ষতি ছাড়াই মুক্তিযোদ্ধারা নিরাপদে নিজেদের শিবিরে ফিরে যেতে সক্ষম হন। বীর বিক্রম দৈনিক প্রথম আলো, "তোমাদের এ ঋণ শোধ হবে না"| তারিখ: ০৮-০৭-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৯৫। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ১৫৮। আইএসবিএন 9789849025375।
ওলুস্যাগুন অবাসাঞ্জ

ওলুস্যাগুন অবাসাঞ্জ GCFR, (/oʊˈbɑːsəndʒoʊ/; ইয়োরুবা ভাষায়: Olúṣẹ́gun Ọbásanjọ́ [olúʃɛ́ɡũ ɔbásanɟɔ]; জন্ম: মার্চ ৫, ১৯৩৭) নাইজেরিয়ার সাবেক রাষ্ট্রপতি। ২০২১ সালের আগস্টে, আফ্রিকান ইউনিয়ন ওলুসেগুন ওবাসাঞ্জোকে হর্ন অফ আফ্রিকায় শান্তির জন্য উচ্চ প্রতিনিধি হিসেবে নিয়োগ দেয়। "Obasanjo's story, Aremu set to hit the stage"। ১৩ অক্টোবর ২০১৯। সংগ্রহের তারিখ ৩০ অক্টোবর ২০১৯।  "Statement by Obasanjo to the United Nations" (পিডিএফ)। সংগ্রহের তারিখ ২৩ এপ্রিল ২০১১।  With tone marking, his name is spelled Olúṣẹ́gun Ọbásanjọ́.
করম আলী হাওলাদার

করম আলী হাওলাদার (জন্ম: ১৯৪০ (আনুমানিক), মৃত্যুঃ ১৯৮৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। করম আলী হাওলাদারের জন্ম বরিশাল জেলার বাকেরগঞ্জ উপজেলার ভরপাশা ইউনিয়নের ভরপাশা গ্রামে। বাবার নাম গোলাম আলী হাওলাদার এবং মায়ের নাম লতিফুন্নেছা। তার স্ত্রীর নাম খোদেজা বেগম। তাদের দুই ছেলে ও চার মেয়ে। তার পরিবারের কোলজুড়ে ১৪জন নাতি-নাতনী রয়েছে। করম আলী হাওলাদার চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টে। এর অবস্থান ছিল সৈয়দপুর সেনানিবাসে। মার্চ মাসে এই রেজিমেন্টকে সম্ভাব্য ভারতীয় আগ্রাসনের কথা বলে সেনানিবাসের বাইরে মোতায়েন করা হয়। তার কোম্পানি গাইবান্ধা জেলার পলাশবাড়িতে ছিল। মুক্তিযুদ্ধ শুরু হলে করম আলী হাওলাদার ঝাঁপিয়ে পড়েন যুদ্ধে। ১৯৭১ সালে সেখানে ছিল পাকিস্তান সেনাবাহিনীর ঘাঁটি ছিলো জামালপুর জেলার দেওয়ানগঞ্জ উপজেলার অন্তর্গত বাহাদুরাবাদ নৌবন্দর। এর অবস্থান যমুনা নদীর পূর্ব পাড়ে। একসময় রেল যোগাযোগের জন্য বাহাদুরাবাদ ঘাট ছিল গুরুত্বপূর্ণ। দেশের পূর্বাঞ্চল, বিশেষত ঢাকার সঙ্গে উত্তরাঞ্চলের রেল যোগাযোগ রক্ষায় ওই ঘাটের গুরুত্ব ছিল অপরিসীম। এখানে প্রতিরক্ষায় নিয়োজিত ছিল ৩১ বালুচ রেজিমেন্ট। ঘাটে তখন পাঁচটি জেটি ছিল। এর মধ্যে দুটি যাত্রীবাহী স্টিমার, দুটি সামরিক যানসহ রেলওয়াগন-তেলের ট্যাংকার এবং একটি সি-ট্রাক লঞ্চ ও সামরিক (আর্টিলারিসহ) মালামাল পারাপারের কাজে ব্যবহূত হতো। ৩১ জুলাই মুক্তিবাহিনীর একটি দল (তৃতীয় ইস্ট বেঙ্গল রেজিমেন্ট) বাহাদুরাবাদ ঘাটে আক্রমণ করে। মুক্তিবাহিনীর এই দলে ছিলেন করম আলী হাওলাদার। তিনি ছিলেন মূল আক্রমণকারী দল ‘ডি’ (ডেলটা) কোম্পানিতে এবং একটি প্লাটুনের নেতৃত্বে। পূর্বপরিকল্পনা অনুযায়ী তারা সেদিন নির্ধারিত সময়ে (শেষ রাত) ঘাটের রেললাইনের জংশন পয়েন্টে অবস্থান নেন। এরপর সবার আগে করম আলী হাওলাদার তার দল নিয়ে আক্রমণের জন্য এগিয়ে যান। তার ওপর দায়িত্ব ছিল জেনারেটরবাহী রেলওয়াগন ও এর আশপাশের ছোট ছোট বাংকারে আক্রমণ করে তা ধ্বংস করা। ঘটনাচক্রে তখন ওয়াগনের চারদিকের বাংকারে পাকিস্তানি সেনারা ছিল না। তারা লাইনের অপর পাশে ডিউটি শুরুর জন্য প্রস্তুত হচ্ছিল এবং লাইনের ওপর একটি যাত্রীবাহী রেলের সানটিং চলছিল। সানটিং ইঞ্জিন সরে যাওয়ার সঙ্গে সঙ্গে করম আলী হাওলাদার সহযোদ্ধাদের নিয়ে এগিয়ে প্রথমে জেনারেটরবাহী রেলওয়াগন এবং সানটিং ইঞ্জিনের ওপর রকেট নিক্ষেপ করেন। করম আলী হাওলাদারের ছোড়া রকেট নির্ভুল নিশানায় আঘাত হানে। প্রথম রকেটের আঘাতেই জেনারেটর অকেজো এবং সঙ্গে সঙ্গে গোটা এলাকা অন্ধকার হয়ে যায়। গোলার শব্দ পেয়ে তাদের অন্যান্য উপদলও আক্রমণ শুরু করে। আচমকা আক্রমণে পাকিস্তানি সেনারা হকচকিত হয়ে পড়ে। অবশ্য কিছুক্ষণ পর নিজেদের গুছিয়ে তারাও পাল্টা আক্রমণ শুরু করে। কিন্তু অতর্কিত আক্রমণে বেশির ভাগ পাকিস্তানি সেনা নিহত হয়। বাঁচার জন্য অনেকে নদীতে ঝাঁপিয়ে পড়ে। সাঁতার না জানায় তারা নদীতে ডুবে মারা যায়। পরে করম আলী হাওলাদার রকেট লঞ্চার থেকে রকেট ছুড়ে নদীতে থাকা সব নৌযান—বার্জ, পন্টুন, টাগ ও লঞ্চ ধ্বংস করেন। সেগুলো রকেটের আঘাতে ফুটো হয়ে পানিতে ডুবে যায়। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ১০-০৭-২০১২[স্থায়ীভাবে অকার্যকর সংযোগ] একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ২১৭। আইএসবিএন 9789849025375।
ইথারনেট হাব

ইথারনেট হাব (Ethernet hub) একাধিক টুইস্টেড পেয়ার (Twisted pair) বা ফাইবার অপটিক (Fibre Optic) ইথারনেট (Ethernet) যন্ত্রসমূহকে সংযোগকারী যন্ত্র। সাধারণত তারযুক্ত নেটওয়ার্কে থাকা অনেকগুলো আইসিটি যন্ত্র তথা কম্পিউটার, প্রিন্টার, ইত্যাদিকে একসঙ্গে যুক্ত করতে হাব ব্যবহৃত হয়। হাব একসঙ্গে অনেক যন্ত্রকে যোগাযোগ করার সুযোগ দেয়। বলা যায়, একই হাব এ যুক্ত থাকা একাধিক কম্পিউটার একে অপরের সাথে যোগাযোগ করতে পারে। ইদানীং আবার ইউএসবি হাব ও দেখা যায়। হাবের মধ্য দিয়ে যখন ডেটা বা তথ্য এক যন্ত্র থেকে অন্য যন্ত্রে যায়, হাব তখন সেগুলো পড়তে পারে না। এক কম্পিউটার থেকে অন্য কম্পিউটারে তথ্য পাঠালে হাব তার সাথে সংযুক্ত সকল কম্পিউটারে ওই তথ্য বা ডেটা পাঠিয়ে দেয়। এমনকি যে কম্পিউটার থেকে ওই তথ্য পাঠানো হলো, তাকেও হাব ওই তথ্য পাঠিয়ে দেয়। অর্থাৎ হাব নির্দিষ্ট ঠিকানানুযায়ী তথ্য পাঠাতে পারে না। USA, Planet Technology (২০১৮-০৪-১১)। "What is the Difference Between An Ethernet Hub and a Switch?"। Planet Technology USA (ইংরেজি ভাষায়)। সংগ্রহের তারিখ ২০২৪-০২-০৯।  "Introduction to Ethernet Hub [Definition, Main Types, and Use]"। MiniTool (ইংরেজি ভাষায়)। ২০২১-০১-২২। সংগ্রহের তারিখ ২০২৪-০২-০৯।
ইংরেজি (দ্ব্যর্থতা নিরসন)

ইংরেজী বলতে বোঝানো যেতে পারে: ইংরেজি ভাষা - একটি আন্তর্জাতিক ভাষা। ইংরেজ - ইংল্যান্ডে অধিবাসী, একটি জাতির নাম। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ভ্যান্ডারবিল্ট বিশ্ববিদ্যালয়

ভ্যান্ডারবিল্ট বিশ্ববিদ্যালয় টেনেসির ন্যাশভিল এ অবস্থিত একটি বেসরকারী বিশ্ববিদ্যালয়। এটি ১৮৭৩ সালে প্রতিষ্ঠিত হয়। স্টানফোর্ড মুর, রসায়নে নোবেল পুরস্কার ১৯৭২ মুহাম্মদ ইউনূস, শান্তিতে নোবেল পুরস্কার ২০০৬ আল গোর, শান্তিতে নোবেল পুরস্কার ২০০৭ স্টানলী কোহেন, চিকিৎসাবিজ্ঞানে নোবেল পুরস্কার ১৯৮৬, লুইজা গ্রোস হরউইটস পুরস্কার (১৯৮৩), আলবার্ট ল্যাস্কার অ্যাওয়ার্ড ফর বেসিক মেডিকেল রিসার্চ (১৯৮৬), ফ্রাঙ্কলিন মেডেল (১৯৮৭) ম্যাক্স ডেলবুর্ক, চিকিৎসাবিজ্ঞানে নোবেল পুরস্কার ১৯৬৯ আর্ল উইলবার সাদারল্যান্ড জুনিয়র, চিকিৎসাবিজ্ঞানে নোবেল পুরস্কার ১৯৭১,আলবার্ট ল্যাস্কার অ্যাওয়ার্ড ফর বেসিক মেডিকেল রিসার্চ (১৯৭০), ডিকসন প্রাইজ (১৯৭১), ন্যাশনাল মেডেল অব সায়েন্স (১৯৭৩) As of June 30, 2013. "Vanderbilt Endowment Earns 9.3% for Fiscal Year"। Pensions and Investments।  "ReVU: Quick Facts About Vanderbilt"। Vanderbilt University। নভেম্বর ২০১২। আগস্ট ১, ২০১২ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১০, ২০১৩।  "সংরক্ষণাগারভুক্ত অনুলিপি"। ১৪ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৪।  "America's Top Colleges"। Forbes.com LLC™। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Best Colleges"। ইউ.এস. নিউজ অ্যান্ড ওয়ার্ল্ড রিপোর্ট এলপি। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "About the Rankings"। ওয়াশিংটন মান্থলি। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "World University Rankings"। ShanghaiRanking Consultancy। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "University Rankings"। QS Quacquarelli Symonds Limited। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "World University Rankings"। TSL Education Ltd.। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
প্রায়-বিপদগ্রস্ত প্রজাতি

প্রায়-বিপদগ্রস্ত প্রজাতি বলতে আইইউসিএন লাল তালিকায় এমন জীবিত প্রজাতি বা উপপ্রজাতির সংরক্ষণ অবস্থা বোঝায়, যাদের অবস্থা বর্তমানে খুব একটা আশঙ্কাজনক না হলেও নিকট ভবিষ্যতে তাদের বিপদগ্রস্ত বলে ঘোষণা করা হতে পারে। প্রজাতি বা উপপ্রজাতির সংখ্যা ও বিস্তৃতি গভীরভাবে মূল্যায়ন করে তারপর এদের প্রায়-বিপদগ্রস্ত বিভাগের অন্তর্ভুক্ত করা হয়। এর পূর্বে ন্যূনতম বিপদগ্রস্ত আর পরে সংকটাপন্ন নামে দুটি বিভাগ রয়েছে। সংকটাপন্ন বিভাগের মতই এই বিভাগের সদস্য নির্ধারণ করা হয় কোন নির্দিষ্ট অঞ্চলে তার হঠাৎ কমে যাওয়া বা তার আবাসস্থলের সংখ্যা কমে যাওয়ার উপর নির্ভর করে। যে সকল প্রাণী বা উদ্ভিদের অস্তিত্ব সংরক্ষণ ব্যবস্থার উপর নির্ভরশীল, তাদেরও এই বিভাগের আওতায় আনা হয়েছে। ২০০১ সাল থেকে সংরক্ষণ নির্ভর নতুন একটি বিভাগ সৃষ্টি করা হয়েছে। এই বিভাগটির অন্তর্গত সব প্রজাতি ও উপপ্রজাতিও প্রায়-বিপদগ্রস্ত বলে বিবেচিত। ২০০১ সালের পূর্বে প্রায়-বিপদগ্রস্ত অবস্থাকে কম বিপদগ্রস্ত অবস্থার একটি উপবিভাগ হিসেবে গণ্য করা হত। আইইউসিএন লাল তালিকার শ্রেণী ও তাদের মানদণ্ডসমূহ (সংস্করণ ৩.১), ২০১১। আইইউসিএন লাল তালিকার শ্রেণী ও তাদের মানদণ্ডসমূহ (সংস্করণ ৮.১), ২০১০। আইইউসিএন লাল তালিকাভূক্ত প্রজাতিসমূহের তালিকা